《舟行归思》
明代·吴稼竳

大江日夜水粼粼，飞尽杨花不见春。
枕畔独吟愁里客，镜前双笑梦中身。
生能无累庞居士，老未忘情白舍人。
儿女团栾归便得，底教歌榭暗流尘。

作者简介：浙江孝丰人，字翁晋，吴维岳子。以父任为郎，官至云南通判。以诗见称于王世贞，与吴梦旸、臧懋循、茅维称四子。工乐府。有《元盖副草》。